
	Številka:

	Datum:
	7. 9. 2023

	GENERALNI  SEKRETARIAT  
VLADE REPUBLIKE  SLOVENIJE
gp.gs@gov.si

	ZADEVA: 
	Soglasje k pobudi Občine Sevnica za načrtovanje v območju Državnega prostorskega načrta za hidroelektrarno Blanca

	  1.
	Predlog sklepov vlade:

	Na podlagi tretjega odstavka 89. člena Zakona o urejanju prostora (Uradni list RS, št. 199/21, 18/23 – ZDU-1O in 78/23 – ZUNPEOVE) je Vlada Republike Slovenije na … seji dne … pod točko … sprejela naslednji 

SKLEP:

1. Vlada Republike Slovenije je izdala Občini Sevnica soglasje za načrtovanje prostorskih ureditev lokalnega pomena v območju Državnega prostorskega načrta za hidroelektrarno Blanca, na zemljiščih oziroma delih zemljišč s parc. št. 259/2, 259/3, 259/4, 259/5, 259/6, 259/7, 262/1, 264/1, 264/2, 266/1, 266/3, 270/4, 273/6, 273/15, 1520/113, 1520/114 in 1521/28, vsa  v k.o. Sevnica (1379).

2. Občina Sevnica po sprejemu občinskega podrobnega prostorskega načrta, s katerim bo načrtovala na zemljiščih iz prejšnje točke, pošlje izvod tega akta Vladi Republike Slovenije.


Prejmejo: 
1. Občina Sevnica (uprava@obcina-sevnica.si), Glavni trg 19a, 8290 Sevnica;
2. Ministrstvo za naravne vire in prostor (gp.mnvp@gov.si): Direktorat za prostor in graditev,
3. Ministrstvo za okolje, podnebje in energijo (gp.mope@gov.si): Direktorat za energijo.

V vednost: 
1. Ministrstvo za finance (gp.mf@gov.si);
2. Služba Vlade Republike Slovenije za zakonodajo (gp.svz@gov.si);
3. Urad Vlade Republike Slovenije za komuniciranje (gp.ukom@gov.si). 

	2.
	Predlog za obravnavo predloga zakona po nujnem ali skrajšanem postopku v Državnem zboru RS z obrazložitvijo razlogov:

	

	3.a
	Osebe, odgovorne za strokovno pripravo in usklajenost gradiva: 

	· Uroš BREŽAN, minister, 
· Lenka Kavčič, državna sekretarka,
· Georgi BANGIEV, generalni direktor Direktorata za prostor in graditev,
· Ana VIDMAR, vodja Sektorja za državno prostorsko načrtovanje,
· mag. Renata GORJUP, višja svetovalka.

	3.b
	Zunanji strokovnjaki, ki so sodelovali pri pripravi dela ali celotnega gradiva:

	

	4.
	Predstavniki vlade, ki bodo sodelovali pri delu Državnega zbora RS:

	

	5.
	Kratek povzetek gradiva:

	Zakon o urejanju prostora (Uradni list RS, št. 199/21, 18/23 – ZDU-1O in 78/23 – ZUNPEOVE; v nadaljnjem besedilu: ZUreP-3) v 89. členu določa, da lahko občina pripravi občinski prostorski izvedbeni akt, če s tem nista onemogočeni izvedba in uporaba prostorskih ureditev, načrtovanih v državnih prostorskih izvedbenih aktih, in če s tem soglaša vlada. Občina pošlje vladi pobudo za tako načrtovanje, ki jo predhodno uskladi z investitorjem ali upravljavcem, če so prostorske ureditve že zgrajene in predane v uporabo. Vlada preveri skladnost občinske pobude s prostorskimi ureditvami, ki so predmet državnega prostorskega izvedbenega akta, in s sklepom izda soglasje za pripravo občinskega prostorskega izvedbenega akta ali pobudo občine zavrne. S soglasjem lahko vlada določi tudi pogoje, ki jih mora občina upoštevati ali izvesti pred začetkom priprave takega akta, ali druge usmeritve. 

Občina Sevnica želi s sodelovanjem ministrstva, pristojnega za izobraževanje, na obstoječi lokaciji Srednje šole Sevnica omogočiti izvedbo rekonstrukcije šolske stavbe in dozidavo le-te z delavnicami za izvajanje praktičnega pouka. Načrtuje tudi izgradnjo novih zunanjih športnih površin in ureditev okolice šole. V delu območja načrtovanja občine velja Uredba o DPN za HE Blanca, zato mora občina za pripravo prostorskega akta za povečanje območja srednje šole pridobiti soglasje vlade, v skladu z 89. členom ZUreP-3.

	6.
	Presoja posledic:

	a)
	na javnofinančna sredstva v višini, večji od 40 000 EUR v tekočem in naslednjih treh letih 
	NE

	b)
	na usklajenost slovenskega pravnega reda s pravnim redom Evropske unije 
	NE

	c)
	administrativne posledice
	NE

	č)
	na gospodarstvo, posebej na mala in srednja podjetja ter konkurenčnost podjetij 
	NE

	d)
	na okolje, kar vključuje tudi prostorske in varstvene vidike
	NE

	e)
	na socialno področje
	NE

	f)
	na dokumente razvojnega načrtovanja:
· na nacionalne dokumente razvojnega načrtovanja,
· na razvojne politike na ravni programov po strukturi razvojne klasifikacije programskega proračuna,
· na razvojne dokumente Evropske unije in mednarodnih organizacij.
	NE

	7.a
	Predstavitve ocene finančnih posledic, višjih od 40 000 EUR: 

	

	7.b
	Predstavitev ocene finančnih posledic, nižjih od 40 000 EUR:

	Sprejem sklepa nima nobenih finančnih posledic.

		
8. Predstavitev sodelovanja z združenji občin:

	Vsebina predloženega gradiva (predpisa) vpliva na:
· pristojnosti občin,
· delovanje občin,
· financiranje občin.
	NE

	Gradivo (predpis) je bilo poslano v mnenje: 
· Skupnosti občin Slovenije SOS: NE
· Združenju občin Slovenije ZOS: NE
· Združenju mestnih občin Slovenije ZMOS: NE




	9.
	Predstavitev sodelovanja javnosti:

	Gradivo je bilo predhodno objavljeno na spletni strani predlagatelja
	NE

	Razlogi za neobjavo: 
· Predlog sklepa predhodno ni bil objavljen na spletni strani predlagatelja, tako tudi niso bile podane oz. prejete pripombe ali predlogi civilne družbe. 
· S sprejemom tega sklepa Vlada RS občini dovoljuje načrtovanje v območju, ki se ureja z državnim prostorskim aktom. 

	10.
	Pri pripravi gradiva so bile upoštevane zahteve iz Resolucije o normativni dejavnosti: 
	DA

	11.
	Gradivo je uvrščeno v delovni program vlade:
	NE

	

	

 	               Uroš BREŽAN 
	               M I N I S T E R




Priloge:
‒	JEDRO GRADIVA 1: Obrazložitev. 

JEDRO GRADIVA 1:


O B R A Z L O Ž I T E V

SKLEPA VLADE REPUBLIKE SLOVENIJE



I.	UVOD


Pravna podlaga za sprejem soglasja k pobudi Občine Sevnica za načrtovanje v območju državnega prostorskega izvedbenega akta

Zakon o urejanju prostora (Uradni list RS, št. 199/21, 18/23 – ZDU-1O in 78/23 – ZUNPEOVE; v nadaljnjem besedilu: ZUreP-3) v 89. členu določa, da lahko občina pripravi občinski prostorski izvedbeni akt v območju državnega prostorskega izvedbenega akta, če s tem nista onemogočeni izvedba in uporaba prostorskih ureditev, načrtovanih v državnih prostorskih izvedbenih aktih, in če s tem soglaša vlada. O soglasju za tovrstno načrtovanje oziroma zavrnitvi soglasja odloča vlada na vsakokratno pobudo posamezne občine, ki po predhodni uskladitvi z investitorjem izvedbe načrtovane prostorske ureditve ali upravljavcem izvedene ureditve utemelji pripravo občinskega prostorskega izvedbenega akta v pobudi vladi. Soglasje vlade ne šteje za mnenje nosilca urejanja prostora k osnutku oziroma predlogu občinskega prostorskega izvedbenega akta niti za mnenje za sprejetje takega akta.

ZUreP-3 v 293. členu med drugim določa, da kot predpisi še naprej veljajo prostorski izvedbeni akti, ki se v skladu s četrtim odstavkom 266. člena ZUreP-2 štejejo za DPN.

Tretji odstavek 89. člena ZUreP-3 določa, da vlada preveri skladnost občinske pobude s prostorskimi ureditvami, ki so predmet državnega prostorskega izvedbenega akta, in v 90 dneh s sklepom izda soglasje za pripravo občinskega prostorskega izvedbenega akta ali pobudo zavrne. S soglasjem lahko vlada določi tudi pogoje, ki jih mora občina upoštevati ali izvesti pred začetkom priprave takega akta ali druge usmeritve. 


II.	VSEBINSKA OBRAZLOŽITEV POGLAVITNIH REŠITEV POBUDE OBČINE
	

1.	Postopek

Občina Sevnica je z dopisom št. 3505-0007/2022 z dne 3. 5. 2023 na Vlado RS posredovala pobudo za načrtovanje ureditev lokalnega pomena na območju DPN z namenom pridobitve soglasja Vlade Republike Slovenije za načrtovanje v območju Uredbe o državnem lokacijskem načrtu za hidroelektrarno Blanca (Uradni list RS, št.  61/05 in 101/05)). 
 
Ministrstvo za naravne vire in prostor (v nadaljnjem besedilu: ministrstvo) je prejelo pobudo občine v nadaljnje reševanje s strani Generalnega sekretariata Vlade RS dne 3. 5. 2023 (št. dokumenta 35000-3/2023/2 z dne 3. 5. 2023). 

Občina Sevnica je popolno gradivo pobude zagotovila 3. 8. 2023.

2.	Ugotovitve

Občina Sevnica (v nadaljnjem besedilu: občina) želi na obstoječi lokaciji Srednje šole Sevnica zagotoviti pogoje za rekonstrukcijo stavbe  in dozidavo le-te z delavnicami za izvajanje praktičnega pouka ter omogočiti izgradnjo novih zunanjih športnih površin in ureditev okolice šole. 

Območje načrtovanja občine posega v delu na območje Uredbe o  državnem lokacijskem načrtu za hidroelektrarno Blanca (Uradni list RS, št. 61/05 in 101/05); v nadaljnjem besedilu: Uredba o DPN) v naselju Sevnica. Z Uredbo o DPN načrtovane ureditve (prilagoditev obstoječih parkovnih površin ob starem mestnem jedru) na predmetni lokaciji in v njeni neposredni okolici so že izvedeni.

2.1. Utemeljitev potrebe po poseganju v območje državnega prostorskega izvedbenega akta in opis načrtovanih prostorskih ureditev iz pristojnosti občine

Predmet načrtovanja občine je dozidava obstoječe stavbe Srednje šole Sevnica ter ureditev zunanjih površin stavbe ter zunanjega športnega igrišča. Dozidava je načrtovana vzhodno od obstoječe stavbe, športno igrišče pa vzhodno od dozidave. 

Naročnik OPPN Srednja šola Sevnica je Ministrstvo za vzgojo in izobraževanje, Masarykova 16, 1000 Ljubljana. 

2.2. Predhodna usklajenost načrtovanja občine z investitorjem oziroma upravljavcem prostorskih ureditev državnega pomena

Občina Sevnica je k pobudi za pripravo občinskega prostorskega izvedbenega akta v območju Uredbe o DPN pridobila predhodno mnenje pobudnika in investitorja DPN, Ministrstva za okolje, podnebje in energijo (v času sprejema DPN: Ministrstvo za okolje, prostor in energijo,
Direktorat za energijo),  dopis št. 350-852023/4 z dne 21. 6. 2023, v skladu z drugim odstavkom 89. člena ZUreP-3. V tem mnenju je navedeno, da ni pripomb ali posebnih usmeritev, da pa mora občina v primeru spremembe območja OPPN vlogo za predhodno soglasje investitorja DPN dopolniti.

3.	Obrazložitev sklepa

Ministrstvo za naravne vire in prostor je preverilo možnost izvedbe in uporabe prostorskih ureditev, ki so določene z Uredbo o DPN, upoštevajoč pobudo Občine Sevnica. Preverilo je zemljišča, ki jih je občina navedla v pobudi, z vidika potreb po poseganju nanje.

Vlada RS v skladu s tretjim odstavkom 89. člena ZUreP-3 ugotavlja, da so predlagane prostorske ureditve lokalnega pomena v skladu z Uredbo o DPN in s tem izpolnjeni pogoji za izdajo soglasja k pobudi Občine Sevnica.

